ক্যারল বেকার
ক্যারল বেকার (ইংরেজি: Carroll Baker; জন্ম: ২৮শে মে ১৯৩১) হলেন একজন অবসরপ্রাপ্ত মার্কিন অভিনেত্রী। তিনি ১৯৫০ ও ১৯৬০-এর দশকে চলচ্চিত্র, মঞ্চ ও টেলিভিশনে বিভিন্ন চরিত্রে অভিনয় করেছেন। অ্যাক্টরস স্টুডিওতে লি স্ট্রাসবার্গের অধীনে পাঠ গ্রহণের পর তিনি ১৯৫৪ সালে থেকে ব্রডওয়ে মঞ্চে কাজ শুরু করেন। সেখান থেকে ১৯৫৬ সালে এলিয়া কাজান তাকে টেনেসি উইলিয়ামসের বেবি ডল (১৯৫৬) চলচ্চিত্রে সুযোগ দেন। এই চলচ্চিত্রে তার কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার ও বাফটা পুরস্কারে মনোনীত হন এবং শ্রেষ্ঠ সম্ভাবনাময় নবাগত বিভাগে গোল্ডেন গ্লোব পুরস্কার লাভ করেন।